Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 518/11/5507	Námestovo, 15.4.2013
EEČ : 2-41-54-2013

U Z N E S E N I E

Trestná vec:	obvinený XXXXX a spol.  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov spáchaný formou spolupáchateľstva podľa § 20 Trestného zákona

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 9.2.2012, spisová značka Pv 518/11/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 26. 06. 2011 v čase okolo 22.30 hod. v miestnosti pohostinstva XXXXX fyzicky napadli poškodeného XXXXX, a to tak, že ho XXXXX udrel päsťou pravej ruky do ľavej časti tváre, následkom čoho poškodený spadol na zem, kde ho ml. XXXXX jeden krát kopol do hlavy na pravú stranu čela a jeden krát  ho udrel otvorenou dlaňou na ľavé líce, následne ho chytil oboma rukami pod krk, kde ho poškriabal, čím mu spôsobili pomliaždenie a podkožný krvný výron na čele vpravo s odreninou kože, podvrtnutie krčnej chrbtice, odreniny kože a kožné krvné výrony na krku a podvrtnutie ľavého ramenného kĺbu, s adekvátnou dĺžkou doby liečenia v trvaní 5 dní,
Uznesením prokurátora Okresnej prokuratúry Námestovo zo dňa 9.2.2012, spisová značka Pv 518/11/5507, bola určená všetkým obvineným skúšobná doba v trvaní 12 mesiacov.
Odôvodnenie:

Prokurátor Okresnej prokuratúry v Námestove uznesením sp. zn. Pv 518/11 zo dňa  9. 2. 2012 podľa § 216 ods. 1 Trestného poriadku podmienečne zastavil trestné stíhanie obvinených XXXXX, stíhaných pre prečin výtržníctva podľa § 364 ods. 1 písm. a/ Trestného zákona, spáchaného formou spolupáchateľstva podľa § 20 Trestného zákona.

	Podľa § 216 ods. 2 Trestného poriadku bola obvineným určená skúšobná doba v trvaní 12 mesiacov, ktorá začala u oboch obvinených plynúť právoplatnosťou uznesenia o podmienečnom zastavení trestného stíhania, t. j. u XXXXX dňa 6. 3. 2012 a u XXXXX dňa 21. 2. 2012.

	Po uplynutí skúšobnej doby boli vyžiadané na obvinených XXXXX a XXXXX odpis z registra trestov, správa z Obvodného úradu Námestovo, odbor všeobecnej vnútornej správy, správa o povesti z Obce XXXXX a z Mesta XXXXX, správa z Obvodného oddelenia PZ Zákamenné a správa z Okresného riaditeľstva PZ XXXXX, pričom bolo zistené, že obvinení neboli počas plynutia skúšobnej doby na území Slovenskej republiky súdom trestaní, ani priestupkovo riešení, a ani z miesta trvalého bydliska menovaných, nevyplývajú na nich žiadne negatívne skutočnosti. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči menovaným. Zároveň z vyžiadanej správy od poškodeného XXXXX vyplýva, že mu bola uhradená škoda od obvinených XXXXX a XXXXX. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obaja obvinení v skúšobnej dobe viedli riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor